《题茂林》
明代·郑一统

洪波撼石响琳琅，细雨凄林色郁苍。林密有溪穿水洞，石平随意作鱼梁。

桐江竟系炎光鼎，清渭全苏赪尾鲂。心迹未须论出处，一蓑风月想馀芳。

作者简介：郑一统，字朝庆，号紫坡、碧河。揭阳人。明世宗嘉靖十四年（一五三五）进士，选翰林院庶吉士，授编修。以父丧归，嘉靖二十一年起复，寻卒。清康熙《潮州府志》卷九上有传。